Holøs i boksekamp da Lokomotiv vant
Patrick Thoresen noterte ett mål og en assist for SKA, men kunne ikke hindre et nytt hjemmetap. Holøs og hans lagkamerater i Lokomotiv er en seier fra å avstedkomme en sensasjon og ta seg til semifinale. Holøs spilte hele 22.46 minutter onsdag, som vanlig mest av utespillerne i sitt lag. Han sto også fram da det oppsto knuffing mellom spillerne etter sluttsignalet. Kovaltsjuk hadde kurs mot klyngen med kølla rett i været, og Holøs dyttet ham med begge hendene. Til svar fikk han flere svingslag fra den russiske stjernen. Da dommerne greide å skille kamphanene, sto Holøs igjen med blodig nese og fem utvisningsminutter. Kovaltsjuk ble tildelt matchstraff. Med seg på veien hjem fikk Holøs også en viktig seier. Lokomotiv vendte Thoresen sto for pasningen da SKA tok ledelsen i overtallsspill tidlig i 2. periode. Han holdt pucken bak mål og la den på køllebladet til Kevin Dallman, som skjøt i mål. Lokomotiv lot seg ikke knekke. Ilja Gorokhov utlignet i overtallsspill for gjestene, og før perioden var omme hadde Emil Galimov gjort 1-2 fra nesten død vinkel etter at Lokomotiv vant en dropp. Få sekunder ut i den siste perioden økte Jegor Averin i et nytt overtallsspill for Lokomotiv, og gjestene hadde god kontroll helt til Thoresen skapte ny spenning med sin scoring 2.21 minutter før slutt. SKA brøt og kontret i undertall. Roman Cervenka spilte ut til Thoresen, som med et håndleddsskudd fra høyresiden overlistet keeper Curtis Sanford. Overtak Hjemmelaget tok ut keeper i sin jakt på utligning i sluttminuttet, men til ingen nytte. SKA St. Petersburg er nå tvunget til å vinne i Jaroslavl fredag for eventuelt å tvinge fram en sjuende og avgjørende kamp på hjemmeis. Holøs og hans lagkamerater leder 3-2 i best av sju kamper og kan avgjøre det hele i egen hall. Thoresen spilte 17.22 minutter onsdag og hadde to skudd på mål. Også Holøs hadde to skudd på mål i en kamp hvor Lokomotiv vant skuddstatistikken 32-26. For øvrig var Lars Haugen 20 sekunder fra å holde nullen da Dinamo Minsk onsdag slo Severstal 4-1 i B-sluttspillet (Nadezjda Cup).
Jonas Holøs havnet i boksekamp med stjernen Ilja Kovaltsjuk etter sluttsignalet da Lokomotiv Jaroslavl slo SKA St. Petersburg 3-2 på bortebane i KHL-sluttspillet onsdag.